rejauldu/bengali-wikipedia huggingface dataset:
পার্সি মেসওয়াক (বৈজ্ঞানিক নাম: Salvadora persica) (), হচ্ছে সালভাডোরা গণের একটি প্রজাতি। পারসিকা শব্দ থেকে বোঝা যায় এর উপস্থিতি ছিল প্রাচীন পারস্যে। মধ্যপ্রাচ্য, আফ্রিকা ও ভারতের মরু অঞ্চলে এই প্রজাতির উদ্ভিদ দেখতে পাওয়া যায়। পশ্চিম ভারতের মরুভূমি অঞ্চলে রাজস্থান ও গুজরাটে স্থানীয়ভাবে খারি জাল বা পিলু নামে পরিচিত।  মোটামুটিভাবে মরু অঞ্চলের চিরহরিৎ এবং চরিত্রগতভাবে ঝুলে পড়া শাখার এই উদ্ভিদের বেঁচে থাকার জন্যে চাই পরোক্ষ জলের উপস্থিতি। লবণাক্ত মাটিতেও এটা বেশ সহজে জন্মে। একে দেখা যায় পাহাড়ের উপত্যকায়, বালির ভেতর, কখনো বা উঁইয়ের ঢিবির ওপরে।  এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাশিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ঝকঝকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।  শুধু মেসওয়াক হিসাবে নয়, এ গাছের আরো অনেক গুণ আছে যা সাধারণ্যে প্রচলিত নয়। এই গাছ রোপণ করে শস্যক্ষেত্রে উড়ে আসা বালি আটকানো হয়। এর ঝাল-মিষ্টি ফল থেকে তৈরি হয় অদ্ভুত পানীয়, আঠা থেকে তৈরি হয় ওষুধ আর রঙ-বার্নিশ। প্রাণীদের জন্যে খুব উপাদেয়, এর রসালো পাতা খেলে গাভীর দুধের পরিমাণ বেড়ে যায়। গাছের কাণ্ড থেকে পাওয়া যায় কয়লা। কাঠ কখনো ঘুণে ধরে না।  তথ্যসূত্র  বহিঃসংযোগ  Salvadora persica  at the Food and Agriculture Organization of the United Nations Salvadora persica at the World Agroforestry Centre  বিষয়শ্রেণী:সালভাডোরাসি বিষয়শ্রেণী:আফ্রিকার উদ্ভিদ বিষয়শ্রেণী:সাহারার উদ্ভিদকুল বিষয়শ্রেণী:মরক্কোর উদ্ভিদ বিষয়শ্রেণী:উত্তর আফ্রিকার উদ্ভিদকুল বিষয়শ্রেণী:ঔষধি উদ্ভিদ বিষয়শ্রেণী:পশ্চিম সাহারার উদ্ভিদকুল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:নামিবিয়ার উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:ইরানের উদ্ভিদ বিষয়শ্রেণী:গুল্ম বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
থাম্ব|আয়োডিনের অভাবে থাইরয়েড গ্রন্থি ফুলে গলগন্ড রোগ হয়। চিত্রে একজন গলগন্ড রোগীকে দেখানো হয়েছে  আমাদের প্রতিদিনকার খাদ্যে যদি আয়োডিন উপয়াদানটি না থাকে তাহলে আমাদের আয়োডিনের ঘাটতি তৈরি হয়। আয়োডিনের ঘাটতি দেখা দিলে আমাদের শরীরে গলগন্ড রোগ দেখা দেয়। এটি মূলত আমাদের থাইরয়েড গ্রন্থি ফুলে যাওয়ার কারণে তৈরি হয়। এছাড়া হাইপারথাইরয়েডিজম নামে একটি রোগ হয়। এটি হলে থাইরয়েড গ্রন্থির কাজে ব্যাঘাত ঘটে। আর অনেকদিন যদি আয়োডিনের ঘাটতি আমাদের শরীরে বিদ্যমান থাকে তাহলে তা বড় বড় রোগের জন্ম দেয়। এমনকি মহিলারা বন্ধ্যাও হয়ে যেতে পারে। এটি বুদ্ধিবৃত্তিও কমিয়ে দেয়।  আমাদের খাদ্যতালিকায় আয়োডিন থাকা জরুরী। কারণ এটি মস্তিষ্কের গঠনে সাহায্য করে। বাড়ন্ত শিশুদের ক্ষেত্রেও এটি অনেক দরকার। থাইরয়েড গ্রন্থি থেকে যে হরমনগুলো ক্ষরিত হয় যেমন থাইরক্সাইড, ট্রিওডোথাইরনিন ইত্যাদি এই হরমনগুলোতে আয়োডিনের পরিমাণ অনেক বেশি থাকে। তাই আমাদের খাদ্য তালিকায় আয়োডিন থাকা অনেক জরুরী। যেসকল অঞ্চলগুলো সমুদ্র থেকে অনেক দূরে সেখানকার মানুষরা সহজে আয়োডিন পায় না। আবার যারা পাহাড়ে থাকে, তাদের শরীরেও আয়োডিনের ঘাটতি তৈরি হতে পারে।  আয়োডিনের ঘাটতি থেকে বাঁচার জন্য আমাদের লবণের সাথে আয়োডিন মিশিয়ে দিতে হবে। যাকে আমরা বলি আয়োডিনযুক্ত লবণ। অন্যান্য খাবারের সাথেও আয়োডিন যোগ করা যেতে পারে। সামুদ্রিক খাবারে আয়োডিনের পরিমাণ সবচেয়ে বেশি থাকে।   আয়োডিন ঘাটতির লক্ষণ  আয়োডিনের ঘাটতি দেখা দিলে নিচের লক্ষণগুলো প্রকাশ পায়ঃ   শরীর প্রচন্ড দুর্বল লাগা  মুখ ফুলে যাওয়া  চুল পাতলা হয়ে যাওয়া  হাড়ের সন্ধিস্থলে ব্যথা হওয়া  মাংশপেশি নড়াচড়ায় কষ্ট হওয়া  মহিলাদের মাসিক অনিয়মিত হয়ে পড়া  অতিরিক্ত আয়োডিনের ঘাটতি হলে মহিলারা বন্ধ্যাও হয়ে যেতে পারে  থাইরয়েড গ্রন্থি ফুলে গিয়ে গলগন্ড রোগ হওয়া   তথ্যসূত্র   বিষয়শ্রেণী:থাইরয়েড গ্রন্থির রোগ বিষয়শ্রেণী:আয়োডিন
left|লাহোর দুর্গ|120px|link=লাহোর দুর্গ|alt=লাহোর দুর্গ লাহোর দুর্গ পাকিস্তানের পাঞ্জাবের লাহোরে অবস্থিত একটি দুর্গ। এই দুর্গ ইকবাল পার্কে লাহোরের দেয়ালঘেরা শহরের উত্তরপশ্চিমে অবস্থিত। এই পার্ক পাকিস্তানের সবচেয়ে বড় নগর পার্কের অন্যতম। ট্রাপোজয়েড আকৃতির স্থানটি ২০ হেক্টর এলাকা নিয়ে গঠিত। দুর্গের উৎস প্রাচীনকাল হলেও বর্তমান স্থাপনা মুঘল সম্রাট আকবরের শাসনামলে নির্মিত হয়েছে। পরবর্তীতে মুঘল সম্রাটদের সময়ে দুর্গের বৃদ্ধি ঘটেছে। মুঘল সাম্রাজ্যের পতনের পর শিখ ও ব্রিটিশ শাসকরাও দুর্গের বৃদ্ধি ঘটান। এর দুইটি ফটক রয়েছে। এর মধ্যে একটি সম্রাট আওরঙ্গজেব নির্মাণ করেছেন। এটি আলমগিরি ফটক বলে পরিচিত এবং তা বাদশাহী মসজিদমুখী। অন্যটি আকবরের সময় নির্মিত হয় এবং এটি মাসিতি বা মসজিদি ফটক নামে পরিচিত। এটি দেয়ালঘেরা শহরের মাসিতি এলাকামুখী। বর্তমানে আলমগিরি ফটকটি প্রধান প্রবেশপথ হিসেবে ব্যবহৃত হয় এবং মাসিতি ফটকটি স্থায়ীভাবে বন্ধ রয়েছে। দুর্গে মুঘল স্থাপত্যের উৎকৃষ্ট নিদর্শন রয়েছে। দুর্গের কিছু বিখ্যাত স্থানের মধ্যে রয়েছে শিশ মহল, আলমগিরি ফটক, নওলাখা প্যাভেলিয়ন ও মোতি মসজিদ। (বাকি অংশ পড়ুন...)
১২৮৫৭/১২৮৫৮ তাম্রলিপ্ত এক্সপ্রেস ভারতের  ও  স্টেশনের মধ্যে পরিচালিত একটি সুপারফাস্ট এক্সপ্রেস ট্রেন। এই রেলগাড়িটি দক্ষিণ পূর্ব রেল অঞ্চলের মালিকানাধীন।  পশ্চিমবঙ্গ রাজ্যের হাওড়া জংশন থেকে দীঘা পর্যন্ত এটি গাড়ি সংখ্যা ১২৮৫৭ হিসাবে পরিচালিত হয় এবং বিপরীত অভিমুখে এটি গাড়ি সংখ্যা ১২৮৫৮ হিসাবে পরিচালিত হয়।  নামকরণ এই রেলগাড়িটির নাম প্রাচীন ভারতীয় নগর তাম্রলিপ্ত থেকে উদ্ভূত, যা বর্তমানে পশ্চিমবঙ্গের তমলুক শহর।  পরিষেবা ১২৮৫৭ হাওড়া–দীঘা তাম্রলিপ্ত এক্সপ্রেস ১৮৫ কিমি দূরত্ব ৩ ঘণ্টা ২০ মিনিটের মধ্যে অতিক্রম করে (৫৬ কিমি/ঘ) এবং ১২৮৫৮ দীঘা–হাওড়া তাম্রলিপ্ত এক্সপ্রেস একই দূরত্ব ৩ ঘণ্টা ২৫ মিনিটের মধ্যে অতিক্রম করে (৫৪ কিমি/ঘ)। এই রেলগাড়িটির গড় গতিবেগ ঘণ্টায় ৫৫ কিমি হওয়ার জন্য রেলের নিয়ম অনুযায়ী এর টিকিটের দামে সুপারফাস্ট সারচার্জ অন্তর্গত।  কামরা ১২৮৫৭/১২৮৫৮ তাম্রলিপ্ত এক্সপ্রেস ট্রেনে ১টি এসি চেয়ার কার, ৬টি চেয়ার কার, ৭টি অসংরক্ষিত কামরা, দুটি SLR কামরা এবং একটি প্যান্ট্রি কার বর্তমান। ভারতের বেশিরভাগ রেলগাড়ির পরিষেবার মতো এই রেলগাড়ির কামরার বিন্যাস চাহিদা অনুযায়ী ভারতীয় রেলের বিবেচনায় পরিবর্তিত হতে পারে।  রেলপথ ১২৮৫৭ হাওড়া–দীঘা তাম্রলিপ্ত এক্সপ্রেস  থেকে , , ,  হয়ে  স্টেশনে পৌঁছয়। ১২৮৫৮ দীঘা–হাওড়া তাম্রলিপ্ত এক্সপ্রেস বিপরীত পথ অনুসরণ করে।  সময়সূচী ১২৮৫৭ (হাওড়া–দীঘা)  স্টেশন কোড  স্টেশনের নাম  সময়(২৪-ঘণ্টার ঘড়ি)  দূরত্ব (কিমি)  দিন HWH    ৬:৩৫  ০ (উৎস)  দিন ১ SRC    ৬;৫৩  ৮  দিন ১ ULB    ৭:১৭  ৩৩  দিন ১ MCA    ৭:৩৮  ৫৯  দিন ১ TMZ    ৮:১৬  ৯২  দিন ১ KATI    ৯:১৮  ১৫৩  দিন ১ RMRB    ৯:৪৪  ১৭৮  দিন ১ DGHA    ৯:৫৭   ১৮৬ (গন্তব্য)  দিন ১  ১২৮৫৮ (দীঘা–হাওড়া)  স্টেশন কোড  স্টেশনের নাম  সময়(২৪-ঘণ্টার ঘড়ি)  দূরত্ব (কিমি)  দিন DGHA    ১০:২৫   ০ (উৎস)  দিন ১ RMRB    ১০:৩৩  ৯  দিন ১ KATI    ১০:৫৮  ৩৩  দিন ১ TMZ    ১১:৫৮  ৯৪  দিন ১ MCA    ১২:৩৩  ১২৭  দিন ১ ULB    ১২:৫৫  ১৫৪  দিন ১ SRC    ১৩:১৭  ১৭৮  দিন ১ HWH    ১৩:৫০  ১৮৬ (গন্তব্য)  দিন ১  তথ্যসূত্র  বহিঃসংযোগ 12857 Tamralipta Express at India Rail Info 12858 Tamralipta Express at India Rail Info  বিষয়শ্রেণী:ভারতের সুপারফাস্ট এক্সপ্রেস ট্রেন বিষয়শ্রেণী:হাওড়ার রেল পরিবহন বিষয়শ্রেণী:দীঘা বিষয়শ্রেণী:ভারতের নামযুক্ত যাত্রীবাহী ট্রেন
সোমরাজ মৈতি একজন ভারতীয় অভিনেতা, যিনি বাংলা চলচ্চিত্র এবং টেলিভিশন শিল্পে কাজ করেন। জি বাংলায় সম্প্রচারিত রোমান্টিক নাটক এই ছেলেটা ভেলভেলেটা টিভি ধারাবাহিকে আবিরের চরিত্রে অভিনয়ের জন্য তিনি পরিচিত। তিনি অভিমনু মুখার্জি পরিচালিত পিয়া রে রোমান্স চলচ্চিত্রেও অভিনয় করেন।   কর্মজীবন  মৈতি একজন প্রকৌশলী ছিলেন। জি বাংলায় সম্প্রচারিত রোমান্টিক নাটক এই ছেলেটা ভেলভেলেটা টেলিভিশন ধারাবাহিকে আবিরের চরিত্রে অভিনয়ের জন্য তিনি পরিচিত। এই ছেলেটা ভেলভেলেটা ছাড়াও তিনি টেক্কা রাজা বাদশা, কুঞ্জছায়া এবং জিয়ন কাঠির মতো ধারাবাহিকেও অভিনয় করেন। তিনি রাগিনী এবং চলো লেটস লিভের মতো ছবিতেও কাজ করেন। ২০১৮ সালে, তিনি অভিমনু মুখার্জি পরিচালিত পিয়া রে রোমান্টিক চলচ্চিত্রে অভিনয় করেন।   ফিল্মোগ্রাফি   চলচ্চিত্র   বছর শিরোনাম ভূমিকা মন্তব্য সূত্র ২০১৭ চলো লেটস লিভ অর্জুন জি বাংলা অরিজিনালস  ২০১৭ রাগিনী জি বাংলা অরিজিনালস  ২০১৭ জয় মা দুর্গা জি বাংলা অরিজিনালস ২০১৮ পিয়া রে আদিত্য  অভিমনু মুখার্জি পরিচালিত ২০২০ ফিরে দেখা জি বাংলা অরিজিনালস  ২০২১ সর্ষেফুল প্ল্যাটফর্ম ৮ ২০২৪পলাশের বিয়েপলাশজি৫ মৌলিক চলচ্চিত্র    টেলিভিশন   বছর শিরোনাম ভূমিকা চ্যানেল পরিচালনা ভাষা মন্তব্য তথ্যসূত্র ২০১৪-২০১৫ ঠিক যেন লাভ স্টোরি তুনির সেনগুপ্ত স্টার জলসা শ্রী ভেঙ্কটেশ ফিল্মস বাংলা পার্শ্ব চরিত্র ২০১৫ গৌরিদান বিশ্বনাথ/বিশু কালার্স বাংলা শ্রী ভেঙ্কটেশ ফিল্মস বাংলা প্রধান ভূমিকা ২০১৬-২০১৭ এই ছেলেটা ভেলভেলেটা আবির জি বাংলা ম্যাজিক মোমেন্টস মোশন পিকচার্স বাংলা প্রধান ভূমিকা ২০১৭ অদ্ভুতুড়ে কিংশুক জি বাংলা ম্যাজিক মোমেন্টস মোশন পিকচার্স বাংলা এপিসোডিক ভূমিকা ২০১৮-২০১৯ টেক্কা রাজা বাদশা রাজা স্টার জলসা ব্লুজ প্রোডাকশন বাংলা প্রধান ভূমিকা  ২০১৯-২০২০ কুঞ্জছায়া ঈশান স্টার জলসা বয়হুড প্রোডাকশন বাংলা প্রধান ভূমিকা  ২০২০-২০২১ জিয়ন কাঠি রিশি সেন সান বাংলা ম্যাজিক মোমেন্টস মোশন পিকচার্স বাংলা প্রধান ভূমিকা  ২০২৪ চিনি দ্রোণ স্টার জলসা মিসিং স্ক্রু প্রোডাকশন বাংলা প্রধান ভূমিকা    ওয়েব ধারাবাহিক   বছর শিরোনাম ভূমিকা চ্যানেল মন্তব্য ২০১৮ সেই যে হলুদ পাখি হইচই    পুরস্কার   বছর পুরস্কার শ্রেণী ফলাফল ২০১৭ টেলি একাডেমি পুরস্কার  সেরা জুটি    তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় অভিনয়শিল্পী বিষয়শ্রেণী:বাঙালি অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:জীবিত ব্যক্তি
thumb|মাধ্যমিক ও উচ্চ মাধ্যমিক শিক্ষা বোর্ড, ঢাকা মাধ্যমিক ও উচ্চ মাধ্যমিক শিক্ষা বোর্ড, ঢাকা বাংলাদেশের ঢাকা বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৬১ সালে বাংলাদেশের ঢাকা জেলায় প্রতিষ্ঠিত হয়। ঢাকার বকশিবাজার এলাকায় জয়নাগ সড়কে এর বর্তমান দাপ্তরিক ভবন অবস্থিত। এটি প্রবাসে অবস্থিত দেশীয় শিক্ষাক্রমে পরিচালিত শিক্ষাপ্রতিষ্ঠানসমূহের তত্ত্বাবধায়ক সংস্থা।   গঠন   বোর্ডের অধ্যাদেশ অনুসারে, ঢাকা বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অধ্যাদেশ ১৯৬১ (১৯৬১ সালের পূর্ব পাকিস্তান অধ্যাদেশ নং ৩৩, ধারা ৩এ(১)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দায়িত্বপ্রাপ্ত।  শিক্ষা মন্ত্রণালয়ের অধীনে মাধ্যমিক ও উচ্চমাধ্যমিক শিক্ষা বোর্ড, ঢাকার চেয়ারম্যান বাংলাদেশ আন্তঃশিক্ষা বোর্ড সমন্বয় কমিটির সভাপতি হন। অর্থাৎ উনার সিদ্ধান্ত ও নির্দেশ সমস্ত বোর্ডে বলবৎ থাকে   কার্যক্রম   সনদপত্র উত্তোলন  নম্বরপত্র উত্তোলন  নাম সংশোধন  যেকোন বিষয়ে ফলাফল সংশোধন  ভর্তি বাতিল  এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্নকরণ   আরও দেখুন   বাংলাদেশের শিক্ষা বোর্ড তালিকা  বাংলাদেশের শিক্ষাব্যবস্থা   তথ্যসূত্র    বহিঃসংযোগ     মাধ্যমিক ও উচ্চ শিক্ষা অধিদপ্তর, বাংলাদেশ  বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্  শিক্ষা মন্ত্রণালয়   বিষয়শ্রেণী:১৯২১-এ ভারতে প্রতিষ্ঠিত ঢাকা শিক্ষা ঢাকা বিষয়শ্রেণী:ঢাকায় শিক্ষা
নিকেলোডিয়ন সনিক () একটি ভারতীয় টেলিভিশন চ্যানেল। চ্যানেলটি ২০১১ সালের ডিসেম্বর মাসে ভারতীয় নায়ক অক্ষয় কুমারকে ব্র্যান্ড অ্যাম্বাসেডর হিসেবে সাথে নিয়ে ভারতে যাত্রা শুরু করে। এটি মূলত দশ থেকে সতেরো বছরের শিশুদের জন্য অনুষ্ঠানমালা সম্প্রচার করে| চ্যানেলটি মূলত নবীন কিশোরদের উপযোগী অ্যাডভেঞ্চার বা রোমাঞ্চকর প্রোগ্রাম সম্প্রচার করে। তিনটি ভাষায় প্রাপ্ত (ইংরেজি, হিন্দি ও তামিল) এই চ্যানেলটি সম্প্রতি ২০১৩ সালে তাদের ২য় প্রতিষ্ঠাবার্ষিকী পালন করে।  অনুষ্ঠানমালা  গোলমাল জুনিয়র  শিবা (কার্টুন)  গাট্টু বাট্টু  পাকড়াম পাকড়াই  নিনজা হাতোরি  ডানকি কং  শন দ্য শিপ  পাওয়ার রেঞ্জার্স  জিগ এন্ড সার্কো  অগি এন্ড দ্য ককরোচেস  পিনাকী এ্যান্ড হ্যাপি দ্যা ভুত বান্ধুস  তথ্যসূত্র  বিষয়শ্রেণী:নিকেলোডিয়ন বিষয়শ্রেণী:ভায়াকম ১৮ বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:২০১১-এ ভারতে প্রতিষ্ঠিত বিষয়শ্রেণী:ভারতের শিশুতোষ টেলিভিশন চ্যানেল বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতীয় অ্যানিমেশন বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল
কুরআনে নারী একটি গুরুত্বপূর্ণ দিক। বিভিন্ন সূরার আয়াতে অনেক নারীর কথা উল্লেখ করা হয়েছে। এসব নারীদের মধ্যে অনেকে সৎ কাজের জন্য আবার অনেকে অসৎ কাজের জন্য উল্লেখিত হয়েছে। একমাত্র মরিয়ম (আ.) কে নাম দ্বারা কুরআনে উল্লেখ করা হয়েছে।   হাওয়া  হাওয়া হলেন আদম এর স্ত্রী। কুরআন ও হাদিস অনুসারে তিনি সৃষ্ট প্রথম মানবী। খৃষ্ট ধর্মানুসারে তার নাম ইভ। মরিয়ম (আ.) ব্যতীত অন্য নারীদের মতো কুরআনে তার নামও উল্লেখ করা হয়নি।  নূহ (আ.) এর স্ত্রী ও বোনগণ  সারাহ (ইব্রাহীম (আ.) এর স্ত্রী) সারাহ ছিলেন হযরত ইব্রাহীম (আ.) এর স্ত্রী ও হযরত ইসাহাক (আ.) এর মা হযরত ইব্রাহীম (আ)-বিডি প্রতিদিন। ইব্রাহীম (আ.) এর নিজ পরিবারের মধ্যে তিনি ও ইব্রাহীমের ভ্রাতুষ্পূত্র লূত মুসলমান হন ।হযরত ইসমাঈল (আ.) এর জন্মের ১৪ বছর পরে তার গর্ভে হযরত ইসাহাক (আ.) জন্ম হয়। তার চাপেই ইব্রাহীম (আ.) তার দ্বিতীয় স্ত্রী হাজেরাকে নির্বাসনে দেন। তিনি ছিলেন হযরত হাওয়া (আ.) এর পরে পৃথিবীর শ্রেষ্ঠ সুন্দরী মহিলা।  জুলেখা (আজিজ এর স্ত্রী) জুলেখা বাদশাহ আজিজ এর স্ত্রী ছিলেনসূরা ইউসূফ, আল-কুরআন। কুরআনে সূরা ইউসূফে তার কথা বর্ণিত রয়েছে। তিনি হযরত ইউসূফ (আ.) কে প্রেম নিবেদন করেছিলেন এবং মূলত তার জন্যই ইউসূফ (আ.) গ্রেপ্তার হয়েছিলেন।  মূসা (আ.) এর মা ও স্ত্রী   মরিয়ম  মরিয়ম হলেন ঈসা এর মাতা। কুরআনে উল্লেখিত মহিলাদের মধ্যে একমাত্র তারই নাম উল্লেখ করা আছে Stowasser, B.F. (1994). Women in the quran, traditions and interpretation. New York: Oxford University Press. । এমনকি তার নামে একটি সূরাও নাযিল হয়েছে। সূরা মারইয়াম ও সূরা ইমরানে তার কথা উল্লেখ রয়েছে। তার পিতা ইমরান। আল্লাহ কুরআনের ৩১ টি আয়াতে তার নাম উল্লেখ করেছেনঈসা জননী মরিয়ম (আ.)।  আবু লাহাবের স্ত্রী কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম উম্মে জামিল বিনতে হারাব । তিনি কুরইশ নেতা আবু সুফিয়ানের বোন। সূরা লাহাবের অনুবাদ ও অন্যান্য। তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তার পথে কাটা বিছিয়ে রাখতেন যেন তিনি কষ্ট পান ।  আরও দেখুন  কুরআন  তথ্যসূত্র  বিষয়শ্রেণী:কুরআন বিষয়শ্রেণী:ইসলাম ও নারী বিষয়শ্রেণী:ইসলামে নারী অধিকার বিষয়শ্রেণী:কুরআনে উল্লেখিত ব্যক্তি
সংযোগ=https://en.wikipedia.org/wiki/File:Helene_de_Pourtales_c1900.jpg|থাম্ব|254x254পিক্সেল|হেলেন ডি পউরটালিস মার্কিন বংশোদ্ভূত সুইস নাবিক যিনি ১৯০০ সালের প্যারিসে গ্রীষ্মকালীন অলিম্পিকে সুইজারল্যান্ডের প্রতিনিধিত্ব করে অংশগ্রহণ করেছিলেন এবং অলিম্পিক স্বর্ণপদক জয়ী প্রথম মহিলা হয়েছিলেন। নারীদের পেশাদার ক্রীড়া তুলনামূলকভাবে নতুন একটি ধারণা, যা মূলত ২০শ শতকের শেষার্ধে বিকশিত হয়েছে। অপেশাদার নারী ক্রীড়াবিদদের তুলনায় পেশাদার নারী ক্রীড়াবিদেরা এমন একটি আয় অর্জন করতে সক্ষম হন, যা তাদের অন্য কোনো আয়ের উৎস ছাড়া জীবিকা নির্বাহের সুযোগ দেয়। আন্তর্জাতিকভাবে বেশিরভাগ শীর্ষস্থানীয় নারী ক্রীড়াবিদ বেতন পান না এবং তাদের প্রশিক্ষণ, অনুশীলন ও প্রতিযোগিতার পাশাপাশি পূর্ণকালীন বা খণ্ডকালীন চাকরি করতে হয়। নারীদের জন্য পেশাদার ক্রীড়া সংগঠন সাধারণত উন্নত দেশগুলোতেই বেশি দেখা যায়, যেখানে বিনিয়োগকারীরা দল কিনতে আগ্রহী এবং ব্যবসায়ীরা প্রচারের সুযোগ ও তাদের বিভিন্ন পণ্য প্রচারের স্বার্থে স্পনসর দিতে সক্ষম। খুব কম সরকারই পেশাদার ক্রীড়া, পুরুষ বা নারী, কোনো ক্ষেত্রেই সহায়তা প্রদান করে। বর্তমানে যুক্তরাষ্ট্র ও কানাডায় বেশ কয়েকটি পেশাদার নারী ক্রীড়া লিগ রয়েছে।  বিনিয়োগ সংযোগ=https://en.wikipedia.org/wiki/File:Beach_handball_Euro_2019_Preliminary_Round_Women_DEN-RUS_024.jpg|থাম্ব|২০১৯ সালের ইউরোপীয় চ্যাম্পিয়নশিপে মহিলাদের সমুদ্র সৈকত হ্যান্ডবল ম্যাচে যখন ডেনিশ খেলোয়াড় ফ্রেডেরিকে লার্ক ডাইভ দিচ্ছেন, তখন রাশিয়ান খেলোয়াড় সোফিয়া লিশিনা দেখছেন। ঐতিহাসিকভাবে পুরুষদের ক্রীড়ার তুলনায় নারীদের ক্রীড়ায় বিনিয়োগ অনেক কম হয়। এই বৈষম্যের পেছনে বেশ কিছু কারণ রয়েছে। যার মধ্যে অন্যতম হলো সমাজের সেই প্রচলিত দৃষ্টিভঙ্গি, যা নারীদের ক্রীড়া দক্ষতা ও সাফল্যকে অবমূল্যায়ন করে এসেছে। পাশাপাশি নারীদের ক্রীড়াকে কম লাভজনক এবং স্বল্পসংখ্যক দর্শকের আকর্ষণীয় বলে মনে করা হয়। ফলে নারীদের ক্রীড়া পর্যাপ্ত অর্থায়ন, পৃষ্ঠপোষকতা ও গণমাধ্যমে কাঙ্ক্ষিত প্রচার লাভে প্রায়শই সমস্যার সম্মুখীন হয়, যা এর বিকাশ ও অগ্রগতিকে সীমিত করে রেখেছে।  তবে সাম্প্রতিক প্রবণতা দেখায় যে নারীদের ক্রীড়ায় বিনিয়োগ বৃদ্ধি পাচ্ছে। বৈশ্বিক নারীদের ক্রীড়া বাজারে এ বছর বিনিয়োগ কার্যক্রম বৃদ্ধি পাওয়ার সম্ভাবনা রয়েছে এবং এটি আরও বিস্তৃত পরিসরের বিনিয়োগকারীদের আকৃষ্ট করতে পারে। প্রতিবেদনে বলা হয়েছে যে বিভিন্ন ধরনের বিনিয়োগকারী—যেমন প্রাতিষ্ঠানিক বিনিয়োগকারী, প্রাইভেট ইকুইটি ফান্ড এবং উচ্চ সম্পদশালী ব্যক্তিরা—এখন নারীদের ক্রীড়ার প্রবৃদ্ধির সম্ভাবনাকে গুরুত্ব দিতে শুরু করেছেন। এই বিনিয়োগের চাহিদা বৃদ্ধির প্রতিক্রিয়ায় নারীদের ক্রীড়া সম্পত্তিগুলো স্বতন্ত্র বাণিজ্যিক সত্তা গঠনের পথে এগিয়ে যাচ্ছে। প্রতিবেদনে আরও উল্লেখ করা হয়েছে যে ২০২৩ সালে, শুধুমাত্র নারীদের ক্রীড়া সম্পত্তি ১৪% ক্রীড়া বিনিয়োগ চুক্তির অংশ ছিল এবং অতিরিক্ত ৩৪% চুক্তি ছিল যৌথ সম্পত্তির, যেখানে পুরুষ ও নারীদের অধিকারধারীদের অন্তর্ভুক্ত করা হয়েছিল।  আরো দেখুন  নারীদের খেলাধুলা  মিশ্র-লিঙ্গের খেলাধুলা তথ্যসূত্র  বহিঃসংযোগ  Meg Hewings, Women's pro league could help grow hockey in Hour.ca, September 16, 2010.  Mike Beamish, Equality in sports? Women aren't there yet in Vancouver Sun March 7, 2011.  John MacKinnon,  Women remain under-represented in sports leadership roles in Times Colonist March 8, 2011.  Stephanie Myles, Women's hockey in need of more promotion, sponsors in Calgary Herald, March 23, 2011.  History of Women in Sports Timeline  * বিষয়শ্রেণী:পেশাদার ক্রীড়া
গুডউইনস উইকলি সল্টলেক সিটি, উটাহের একটি সাময়িকী ছিল, যা ২৯ নভেম্বর ১৯০২  থেকে ১৯২৯ পর্যন্ত প্রকাশিত হয়েছিল। ১৯১৯ সালে এর নাম পরিবর্তন করে করা হয়েছিল দ্য সিটিজেন।  এটি নিজেকে "চিন্তাশীলদের জন্য চিন্তাশীল পত্রিকা" বলে আখ্যায়িত করেছেন। এর সম্পাদক ছিলেন চার্লস ক্যারল গুডউইন (মৃত্যু-১৯১৭); মালিক এবং পরিচালক হলেন গুডউইনের ছেলে জেমস টি. গুডউইন।     তথ্যসূত্র    বহিঃসংযোগ   গুডউইনস সাপ্তাহিক ডিজিটালনিউজপ্যাপারে   বিষয়শ্রেণী:ইউটার সংবাদপত্র
সদর হল ভারতের ত্রিপুরা রাজ্যের পশ্চিম ত্রিপুরা জেলার সদর দপ্তর এবং একটি মহকুমা। আগরতলা মিউনিসিপ্যাল কর্পোরেশন এই মহকুমার অধীনে আসে এবং শুধুমাত্র ডুকলি নামে একটি ব্লকের নাম ছিল। সদর মহকুমায় মোট তিনটি রাজস্ব সার্কেল রয়েছে, আগরতলা পূর্ব, আগরতলা এবং দুকলি। এর সাথে, মোট ১৩টি তহসিল এবং ১৯টি পঞ্চায়েত রয়েছে।   জনসংখ্যা   ২০১১ সালের আদমশুমারি অনুযায়ী, সদর মহকুমার মোট জনসংখ্যা ৪,৭২,৭২৯ যার মধ্যে পুরুষ ২,৪২,৯৪৮ জন এবং মহিলা ২,২৯,১৮১ জন।   বিভাগ   +সদরের তহসিলমহকুমারাজস্ব সার্কেলতহসিলসদরআগরতলা পূর্বআগরতলা পূর্ব, ইন্দ্রনগর, অভয়নগর, যোগেন্দ্রনগরআগরতলাআগরতলা পশ্চিমে, বরজলা, রামনগর, বর্দোয়ালিডুকলিবিক্রমনগর, সূর্যমণিনগর, বাধড়ঘাট, ডুকলি, শ্রীনগর   তথ্যসূত্র   বিষয়শ্রেণী:ত্রিপুরা বিষয়শ্রেণী:ত্রিপুরার গ্রাম বিষয়শ্রেণী:পশ্চিম ত্রিপুরা জেলা বিষয়শ্রেণী:জেলা অনুযায়ী ভারতের গ্রাম
ট্রাম্পেট হল একটি পিতলের বাদ্যযন্ত্র যা সাধারণত ধ্রুপদী এবং জ্যাজ ঐকতান-সঙ্গীতে ব্যবহৃত হয়। ট্রাম্পেট গোষ্ঠীর বিস্তৃতি পিকোলো ট্রাম্পেট থেকে শুরু হয় যেটায় পিতল পরিবারের সর্বোচ্চ স্বরবিস্তার থাকে এবং বেজ ট্রাম্পেট পর্যন্ত যা সাধারণ বি♭ বা সি ট্রাম্পেটের এক অষ্টক নিচের আওয়াজ করতে সক্ষম।  ট্রাম্পেট-সদৃশ যন্ত্রগুলি ঐতিহাসিকভাবে যুদ্ধ বা শিকারে সংকেত যন্ত্র হিসাবে ব্যবহার করা হয়েছে, অন্তত ২০০০ খ্রিস্টপূর্বাব্দের দৃষ্টান্ত পাওয়া যায়। তাদের মাত্র ১৪ শতকের শেষের দিকে বা ১৫ শতকের শুরুতে বাদ্যযন্ত্র হিসাবে ব্যবহার করা শুরু হয়।  তথ্যসূত্র
দক্ষিণ বাণীগ্রাম ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।    অবস্থান  সিলেট শহর হতে সড়ক যোগে কানাইঘাট হতে ১৫ কি: মি: পশ্চিমে মাছুখাল বাজর থেকে বাম দিকে ৩ কি.মি দক্ষিণে মানিকগঞ্জ বাজরের পাশে ৭নং দক্ষিণ বানীগ্রাম ইউনিয়। সীমানা: পূর্বে- শাহগলী বাজার, পশ্চিমে- ঝিংগাবাড়ী ইউনিয়ন, উত্তরে- জৈন্তাপুর উপজেলা, দক্ষিণে- বিয়ানীবাজার উপজেলা।   ইতিহাস    আয়তন ও জনসংখ্যা  আয়তন- ৩৪.৪৭বর্গ কিলোমিটার। জনসংখ্যা-  মোট- ৩০,৫৬৩জন,পুরুষ-১৫,৫০০জন,মহিলা-১৫০৬৩জন। ভোটারসংখ্যা- ১৭,৫০০ জন।   শিক্ষা  শিক্ষার হার- ৭৫%  শিক্ষা প্রতিষ্ঠান-   প্রাথমিক বিদ্যালয়ের সংখ্যা - সরকারী- ১২টি।  নিন্ম মাধ্যমিক বিদ্যালয়ের সংখ্যা- নাই।   মাধ্যমিক বিদ্যালয়ের সংখ্যা- বেসরকারী ২টি।   কলেজের সংখ্যা- বেসরকারী ১টি।  মাদ্রাসার সংখ্যা- আলীয়া- ১টি, কওমি- ৫টি, অন্যান্য ৫টি।  ধর্মীয় প্রতিষ্ঠানের সংখ্যা- মসজিদ-৫৮ টি, মন্দির- ১টি।   দর্শনীয় স্থান    হাট-বাজার    গাছবাড়ী বাজার  বড়দেশ বাজার  মানিকগঞ্জ বাজার  সীমা বাজার  মাছুখাল বাজার   খাল ও নদী  পাশ দিয়ে বয়ে চলেছে সৌন্দর্যপূর্ন সুরমা নদী। ইউনিয়নে মোট ৮ টি ছোট বড় খাল রযেছে। প্রত্যেকটি খালই সুরমা নদীর সাথে সংযুক্ত হয়েছে।   উল্লেখযোগ্য ব্যক্তিত্ব    আরও দেখুন    পূর্ব দিঘীরপার ইউনিয়ন  সাতবাঁক ইউনিয়ন  বড়চতুল ইউনিয়ন  কানাইঘাট ইউনিয়ন   তথ্যসূত্র    বহিঃসংযোগ    বাংলাপিডিয়ায় কানাইঘাট উপজেলা   কানাইঘাট উপজেলা - জাতীয় তথ্য বাতায়ন।  বিষয়শ্রেণী:কানাইঘাট উপজেলার ইউনিয়ন
আমেরিক্যান ক্যাম্প বাংলাদেশের উত্তরাঞ্চলের একটি গ্রাম। গ্রামটি দিনাজপুর জেলার পার্বতীপুর উপজেলার রামপুর ইউনিয়নে অবস্থিত।   জন উপাত্ত  আমেরিক্যান ক্যাম্প গ্রামের জনসংখ্যা প্রায় ১,১৩৫। এর মধ্যে ৫৭৩ জন পুরুষ এবং ৫৬২ জন মহিলা।   সংস্কৃতি  আমেরিক্যান ক্যাম্প গ্রামের প্রায় ৪০% অধিবাসী বিদ্যুৎ সরবরাহ লাভ করে না। গ্রামে "আমেরিক্যান ক্যাম্প জামে মসজিদ" নামে একটি মসজিদ, একটি "ইদগাহ ময়দান", একটি খেলার মাঠ ও আশেপাশে পাঁচটি পুকুর রয়েছে। পশ্চিম দিকে একটি বাইপাস সড়ক আমেরিক্যান ক্যাম্প গ্রামকে সরকারপাড়া গ্রামের সাথে যুক্ত করেছে। ভ্যান, সাইকেল ও মোটরসাইকেলের মাধ্যমে গ্রামে যাতায়াত করা যায়।   শিক্ষা  আমেরিক্যান ক্যাম্প গ্রামের শিক্ষার হার পুরুষ ৪০% ও মহিলা ৩০%। গ্রামে কোনো সরকারি প্রাথমিক বিদ্যালয় না থাকলেও ব্র‍্যাক পরিচালিত একটি বিদ্যালয় রয়েছে। তবে আমেরিক্যান ক্যাম্প গ্রামের শিক্ষার্থীদের ঝরে-পড়ার হার উদ্বেগজনক। পার্বতীপুর টেকনিক্যাল ও অ্যাগ্রিকালচার কলেজ আমেরিক্যান ক্যাম্প গ্রামেই অবস্থিত।   আরও দেখুন   বাংলাদেশের গ্রাম   তথ্যসূত্র    বহিঃসংযোগ   রামপুরা ইউনিয়নের ওয়েবসাইট  পার্বতীপুর উপজেলার ওয়েবসাইট  দিনাজপুর জেলার ওয়েবসাইট  বিষয়শ্রেণী:দিনাজপুর জেলার গ্রাম বিষয়শ্রেণী:পার্বতীপুর উপজেলা বিষয়শ্রেণী:রংপুর বিভাগের জনবহুল স্থান বিষয়শ্রেণী:রংপুর বিভাগের গ্রাম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। পূর্বে আলোচনার মাধ্যমে অপসারণ করা হয়েছিলো। মেরাজ (আলাপ) ১৭:৪৩, ১৯ জুলাই ২০১৭ (ইউটিসি) ওয়ালী কিরণ  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্যতা নেই সাফি বার্তা ১৭:১৪, ১৯ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
উদ্বেগমূলক ব্যাধি হল এক শ্রেণীর মানসিক ব্যাধি যার বৈশিষ্ট্য হল উদ্বেগ ও ভয়ের গুরুত্বপূর্ণ অনুভূতি। উদ্বেগ হল ভবিষ্যতের ঘটনাগুলির বিষয়ে দুশ্চিন্তা আর ভয় হল বর্তমান ঘটনাগুলির ওপরে প্রতিক্রিয়া। এই অনুভূতিগুলি শারীরিক লক্ষণ ঘটাতে পারে, যেমন দ্রুত হৃৎস্পন্দন ও অস্থিরতা। সাধারণ উদ্বেগমূলক ব্যাধি, সুনির্দিষ্ট ভীতি, সামাজিক উদ্বেগমূলক ব্যাধি, আলাদা হওয়ার উদ্বেগমূলক ব্যাধি, খোলা জায়গার প্রবল ভীতি, আতঙ্কজনিত ব্যাধি, ও সিলেক্টিভ মিউটিজম সহ অনেকগুলি উদ্বেগমূলক ব্যাধি আছে। কিসের ফলস্বরূপ লক্ষণগুলি দেখা দেয় সেই অনুযায়ী ব্যাধিটির পার্থক্য হয়। মানুষের প্রায়ই একাধিক উদ্বেগমূলক ব্যাধি হয়।  উদ্বেগমূলক ব্যাধিগুলির কারণ হল জিনগত ও পরিবেশগত কারণগুলির একটি সংমিশ্রণ। ঝুঁকির কারণগুলিতে অন্তর্ভুক্ত আছে শৈশবে নির্যাতন, মানসিক ব্যাধির পারিবারিক ইতিহাস ও দারিদ্র্য। উদ্বেগমূলক ব্যাধিগুলি প্রায়ই অন্যান্য মানসিক ব্যাধির সঙ্গে ঘটে, নির্দিষ্টরূপে গুরুতর বিষাদজনিত ব্যাধি, ব্যক্তিত্ব সংক্রান্ত ব্যাধি, ও নেশার জিনিস ব্যবহার সংক্রান্ত ব্যাধি। রোগনির্ণয় করার জন্য, সাধারণভাবে কমপক্ষে ৬ মাস ধরে লক্ষণগুলি উপস্থিত থাকা প্রয়োজন, পরিস্থিতির জন্য যা প্রত্যাশিত তার চেয়ে বেশি হওয়া উচিত এবং কাজকর্ম কমে যাওয়া উচিত। অন্য যে সব সমস্যার ফলস্বরূপ একই রকম লক্ষণ দেখা দিতে পারে তার অন্তর্ভুক্ত হল হাইপারথাইরয়েডিজম; হৃদরোগ; ক্যাফিন, মদ, বা গাঁজা ব্যবহার; এবং সুনির্দিষ্ট কিছু মাদক থেকে প্রত্যাহার ইত্যাদি।  চিকিৎসা ছাড়া উদ্বেগমূলক ব্যাধিগুলি থেকে যায়। চিকিৎসার মধ্যে অন্তর্ভুক্ত হতে পারে জীবনযাত্রার পরিবর্তন, পরামর্শদান, ও ওষুধ। সাধারণত এক ধরনের কগনিটিভ বিহেভিয়ারাল থেরাপির সঙ্গে পরামর্শদান করা হয়। বিষণ্ণতা-নিরোধক ঔষধ, বেঞ্জোডায়াজেপাইন, বা বিটা ব্লকারের মত ওষুধগুলি লক্ষণগুলির উন্নতি ঘটাতে পারে।  প্রায় ১২% মানুষ কোনো এক বছরে উদ্বেগমূলক ব্যাধিতে আক্রান্ত হয়, এবং ৫% থেকে ৩০% মানুষ জীবনের কোনো এক সময়ে এতে আক্রান্ত হয়। এটা পুরুষদের তুলনায় নারীদের ক্ষেত্রে প্রায় দ্বিগুণ বেশি হয় এবং সাধারণভাবে ২৫ বছর বয়সের আগেই শুরু হয়। সবচেয়ে সাধারণ হল সু্নির্দিষ্ট কিছু ভীতি যা প্রায় ১২% মানুষকে প্রভাবিত করে এবং সামাজিক উদ্বেগমূলক ব্যাধি যা ১০% মানুষকে তাদের জীবনের কোনো এক মুহূর্তে প্রভাবিত করে। এগুলি ১৫ ও ৩৫ বছরের মাঝামাঝি বয়সের মানুষদের সবচেয়ে বেশি প্রভাবিত করে এবং ৫৫ বছর বয়সের পরে অনেক কম ঘটে। যুক্তরাষ্ট্র ও ইউরোপে এর হার উচ্চতর।   তথ্যসূত্র    বহিঃসংযোগ          বিষয়শ্রেণী:Abnormal psychology   বিষয়শ্রেণী:Neurotic, stress-related and somatoform disorders বিষয়শ্রেণী:Psychiatric diagnosis বিষয়শ্রেণী:RTT বিষয়শ্রেণী:RTTNEURO বিষয়শ্রেণী:দুশ্চিন্তামূলক মানসিক ব্যাধি